Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 1004

5. SPECIÁLIS TERVEZÉSI KÖVETELMÉNYEK 5.1. A REAKTOR ÉS AZ AKTÍV ZÓNA TERVEZÉSE 5.001. Az aktív zóna szerkezetének, illetve a reaktor belsõ elemeinek tervezésekor az összes lehetséges környezeti hatást figyelembe kell venni, beleértve a besugárzás, a kémiai és fizikai folyamatok, a statikus és dinamikus mechanikai terhelések, illetve a hõ okozta deformációk és feszültségek, továbbá a lehetséges gyártási tûrések és bármely egyéb azonosított, biztonsági vonzatú tényezõ hatását. 5.002. Az aktív zóna legyen biztonságosan alátámasztva és rögzítve a reaktor egyéb alkatrészeihez viszonyítva. A kialakításnak olyannak kell lennie, hogy elkerülhetõk legyenek a zónaszerkezet egészének nem tervezett elmozdulásai, illetve a szerkezeten belüli elemek káros elmozdulásai. 5.003. Az aktív zóna geometriáját olyan határok között kell tartani, ami lehetõvé teszi a zóna összes részérõl a keletkezett hõ eltávolításához elegendõ mennyiségû hûtõközeg áthaladását minden üzemállapotban. 5.004. A reaktort és a hozzá tartozó rendszerelemeket úgy kell megtervezni, hogy csak egyféleképpen lehessen összeszerelni, rossz sorrendben történõ összeszerelés, vagy nem megfelelõ rendszerelem elhelyezése kizárt legyen. 5.005. Az üzemanyag kazettákat úgy kell megtervezni, hogy lehetõség legyen szerkezetük és alkatrészeik megfelelõ ellenõrzésére a zónába helyezésük elõtt. Eszközöket kell biztosítani, hogy üzem közbeni, illetve besugárzás utáni rendszeres idõközönkénti ellenõrzésük lehetõvé váljon. 5.006. Be kell mutatni, hogy az aktív zóna konstrukciója az összes üzemmódot figyelembe veszi, beleértve a normál üzemi állapot, az átrakás, a tesztelés, a leállítás és a meghibásodás viszonyait. 5.007. Az aktív zónának mechanikailag stabilnak kell lennie a várható üzemi események és tervezési üzemzavarok során. A zóna, a fûtõelem és a reaktor belsõ szerkezeti elemeinek megfelelõ kialakításával, elõírt feszültségi és igénybevételi korlátok alkalmazásával kell biztosítani geometriai viszonyaik megfelelõ fenntartását. 5.008. Az aktív zóna konstrukciójának olyannak kell lennie, hogy a reaktor leállítását az erõmû rendszereinek, rendszerelemeinek mechanikai meghibásodása, deformációja, eróziója, korróziója, a reaktor hûtõközegének fizikai viselkedése normál üzemi állapotban vagy tervezési üzemzavari körülmények között ne akadályozhassa meg. 5.009. Az aktív zónát úgy kell tervezni, hogy a biztonsági feltételek teljesülésének ellenõrzését lehetõvé tevõ összes paraméter elegendõ pontossággal, rendszeres idõközönként mérési információkra alapozottan ellenõrizhetõ, vagy mérésekkel elõzetesen meghatározható legyen. 5.010. Megfelelõ tervezéssel kell megakadályozni, hogy a zóna bármely alkatrészének onnan való kikerülése, vagy bármely egyéb alkatrésznek a zónába történõ bekerülése, vagy a zónán belüli elmozdulása olyan meghibásodást okozhasson, ami a reaktivitás növekedésével vagy a hûtõközeg áramlásának csökkenésével járhat. 5.011. Megfelelõ mértékû tervezési tartalékkal kell biztosítani, hogy semmilyen reaktivitás-változás ne vezethessen elfogadhatatlan mértékû következményekhez. Ennek érdekében a zóna nukleáris jellemzõinek olyanoknak kell lenniük, hogy hõmérséklet-változások, a hûtõközeg elvesztés, vagy a zóna geometria változásai – sem normál üzemi állapotban, sem tervezési üzemzavari viszonyok között – szabályozhatatlan mértékû vagy gyorsaságú reaktivitás növekedést ne okozhassanak. 5.012. A reaktor szubkritikus állapotában biztosítani kell, hogy hasadó anyag vagy abszorbens zónába való be-, illetve kikerülése esetén, a bizonytalanságok figyelembevételével se növekedjen nagyobb mértékben a reaktivitás, mint a megfelelõ biztonsági tényezõvel figyelembe vett, szubkritikusság tartásához szükséges érték. 5.013. A konstrukciónak olyannak kell lennie, hogy az összes fûtõelem eltávolítható legyen a reaktorból, bármely környezeti hatás keltette károsodás, mint pl. görbülés vagy egyéb olyan károsodás ellenére, ami normál üzemi állapotban vagy tervezési üzemzavar bekövetkezésekor kialakuló körülmények következménye. 5.014. A konstrukciónak ki kell zárnia, hogy a túlmelegedett fûtõelem a primerkörben meghibásodást okozzon, vagy hogy fûtõelem geometria olyan megváltozása következhessen be, mely károsan hatna a hõátviteli folyamatra. Ha ezt a konstrukció önmagában nem biztosítja, akkor óvintézkedéseket és eszközöket kell biztosítani, melyek ebben az esetben is fenntartják a biztonságos üzemvitelt. 5.1.1. A reaktivitás szabályozása 5.015. Az aktív zónához két, különbözõ mûködési elv szerint mûködõ (diverz), független reaktivitásszabályozó és biztonságvédelmi rendszert kell biztosítani annak érdekében, hogy a reaktor minden, a tervezési alapba tartozó üzemállapotában, nagy megbízhatósággal biztonságosan leállítható és szubkritikus állapotban tartható legyen. A reaktivitás-szabályozó és biztonságvédelmi rendszerek közül az egyiket automatikus mûködésûre kell tervezni (reaktorvédelmi rendszer), mely függetlenül az üzemviteli személyzettõl, meghatározott jelekre automatikusan biztosítja (reaktorvédelmi mûködés útján) az aktív zónában a szubkritikusságot az elõírt mértékben. 5.016. A reaktorvédelemnek diverznek kell lennie a feltételezett kezdeti esemény detektálását és a védelmi mûködés indítását illetõen. A reaktorvédelmi mûködést kiváltó feltételezett kezdeti események esetében a védelem indítását két különbözõ – egyenként az elvárt redundanciával rendelkezõ – fizikai jellemzõ (nyomás, teljesítmény, hõmérséklet stb.) határérték túllépése kezdeményezze, úgy hogy bármelyik önmagában is képes legyen a reaktorvédelmi mûködés indítására, és az adott eseményhez tartozó meghatározott következményektõl lényegesen eltérõ következményt ne eredményezzen. 5.017. Biztosítani kell, hogy az elindult reaktorvédelmi mûködés ne legyen megszakítható, a reaktorvédelmi mûködés által kiváltott, automatikusan üzembe lépõ rendszerek, rendszerelemek üzemével együtt. 5.018. A két reaktivitás-szabályozó és biztonságvédelmi rendszer közül legalább az egyiknek képesnek kell lennie arra, hogy a tervezési alapba tartozó minden üzemállapotban elegendõen rövid idõ (néhány másodperc) alatt megfelelõ biztonsági tartalékkal rendelkezõ szubkritikus állapotba hozza, és a szükséges ideig ott is tartsa a reaktort. A követelmény kielégítésénél figyelembe kell venni a leállított állapotban a reaktivitást növelõ szándékolt tevékenységek (pl. abszorbens mozgatást karbantartás céljára, átrakási tevékenységeket) és a reaktivitás-szabályozó és biztonságvédelmi rendszerekben, rendszerelemekben fellépõ egyszeres meghibásodást. 5.019. A reaktivitás-szabályozó és biztonságvédelmi rendszert úgy kell megtervezni, hogy biztosítsa a fûtõelem tervezési határértékek túllépésének elkerülését egyszeres meghibásodása esetén is. 5.020. A reaktivitás-szabályozó és biztonságvédelmi rendszereket úgy kell megtervezni, hogy a tervezési alapba tartozó minden üzemállapotban kizárt legyen az üzemanyag és hûtõrendszerének hõmérsékleti, valamint az egyéb biztonsági paraméterek határértékeinek túllépése. 5.021. A reaktivitás-szabályozó és biztonságvédelmi rendszereket úgy kell megtervezni, hogy a tervezettõl eltérõ mûködésük esetén se lépje túl a reaktivitás változás mértéke és sebessége a tervezési határértékeket. 5.022. Mindkét reaktivitás-szabályozó és biztonságvédelmi rendszert úgy kell megtervezni, hogy a rendszer biztonsági funkciója végrehajtható legyen egy egyszeres meghibásodás esetén, akármelyik villamos betáplálás – telephelyi vagy külsõ – használata révén, egy, a legnagyobb értékességû szabályozó rúd beragadásának további feltételezése mellett is. 5.023. Az aktív zóna teljesítményének normál üzemben való szabályozásához a reaktivitásszabályozó és biztonságvédelmi rendszerek, rendszerelemek egy részének alkalmazása megengedett, ha a reaktor leállításának képessége folyamatosan biztosított. 5.1.2. A fûtõelem tervezése 5.024. Tervezési célkitûzés a fûtõelem meghibásodási valószínûségének a lehetõ legalacsonyabb értéken tartása normál üzemi állapotokban és várható üzemi tranziensek során, továbbá a fûtõelem hûthetõségének fenntartása tervezési üzemzavari helyzetekben. A fûtõelem és az atomerõmû tervezésében ezen célkitûzések megfelelõ módon történõ figyelembevétele érdekében az üzemanyag tervezési határértékeit megfelelõ mértékû biztonsági tartalékkal kell meghatározni. 5.025. Az üzemanyaggal kapcsolatos létesítmények dokumentumai tartalmazzanak elõírást az adott létesítményben meghibásodó fûtõelemek kezelésére vonatkozóan, vagy bizonyítsák be, hogy meghibásodások csak olyan kis valószínûséggel következhetnek be, hogy a tervezési alapon kívül esnek, és ezért ezen esetekre mûszaki és szervezési intézkedéseket nem kell elõirányozni. 5.026. A tervezési alapadatokban figyelembe kell venni a biztonsági követelményeket normál üzemre, várható üzemi eseményekre és tervezési üzemzavarokra. 5.027. A biztonsági követelmények teljesülését igazolni kell a friss üzemanyag tárolásának, a reaktorban történõ felhasználásának, azaz a kiégetés, továbbá a pihentetés és az esetleges átmeneti tárolás idõszakára is, mivel az üzemanyag – életútjának különbözõ szakaszaiban – eltérõ jellegû és intenzitású hatásoknak van kitéve. 5.028. A fûtõelemeket tartalmazó rendszerek, rendszerelemek hosszan tartó normál üzemi viszonyainak vizsgálatán túl, az életút egyes szakaszaiban azt is igazolni kell, hogy az üzemanyag ellenáll a tervezési alapban figyelembe vett várható üzemi események vagy tervezési üzemzavari állapotok következményeinek, legyenek azok mechanikai, hõtani, kémiai vagy egyéb jellegûek. 5.029. Az üzemanyag életútját úgy kell megtervezni, hogy minden lehetséges elágazás elvezessen az újrafeldolgozáshoz, vagy a biztonságos végsõ elhelyezéshez. 5.030. A tervezõnek igazolnia kell a megtervezett üzemanyag és a kezelésére tervezett technológiai létesítmények és rendszerek, rendszerelemek mechanikai és kémiai kompatibilitását. Szükség esetén adatokat kell szolgáltatnia az esetleges módosítások végrehajtásához. 5.031. A fûtõelemnek el kell viselnie az elhasználódási folyamatokból eredõ összes hatást a tervezett élettartama során. 5.032. Meghatározott fûtõelem tervezési határértékek, beleértve a megengedett hasadási termék kijutást is, nem léphetõk túl a normál üzemi állapotok-, illetõleg várható üzemi tranziensek során fellépõ átmeneti jellegû üzemállapotok nem okozhatják a fûtõelem jellemzõinek jelentõs további romlását. A hasadási termékek szivárgását a gyakorlatilag lehetséges minimális értéken kell tartani. 5.033. Üzemelõ atomerõmû új típusú üzemanyagánál, kisebb módosítások esetén csak a tervezési követelmények teljes körû igazolása után vezethetõ be az új típus. Jelentõs módosítás (összetétel, szerkezet, gyártási folyamat), új tervezõ vagy gyártó esetén úgynevezett bevezetõ teszt fûtõelemek alkalmazása szükséges. 5.034. Nem szükséges bevezetõ teszt fûtõelemek alkalmazása, ha azonos típusú erõmûben azonos típusú tesztkazettákkal már végeztek vizsgálatokat – a reaktorból történõ kivétel utáni folyamatokat is beleértve –, és valamennyi információ rendelkezésre áll a követelmények teljesülésének igazolásához. 5.2. HÕÁTVITEL 5.2.1. Alapelvek 5.035. Meg kell határozni, minõségileg, illetve mennyiségileg jellemezni kell a hõfejlõdés és hõátvitel jelenségének minden létrejövõ formáját. A hõátviteli rendszerek, rendszerelemek segítségével biztosítani kell a folyamatos hõelvonást. 5.036. Az atomerõmûnek rendelkeznie kell olyan rendszerekkel, amelyek a keletkezõ hõt nagy megbízhatósággal szállítják el a végsõ hõelnyelõ felé a várható üzemi események és a tervezési üzemzavarok során is. 5.037. A hõhordozó rendszereknek rendelkezniük kell hõhordozó pótlására és elvételére tervezett rendszerrel, amely képes a hõhordozó mennyiségét, térfogatát, nyomását a tervezett határértékek között tartani. 5.038. A rendszerek, rendszerelemek tervezésekor minél több passzív, a fizika általános törvényszerûségeit kihasználó megoldást kell alkalmazni. (pl. természetes cirkuláció) 5.039. A hõátadó rendszerekhez olyan hõkapacitás tartalékot kell tervezni, amely lehetõvé teszi a hõátadási egyensúly felborulása esetén is a biztonságos üzemet, minden a tervezési alapba tartozó üzemállapot esetén. 5.040. Ahol tulajdonságaikban eltérõ hõátadó közegeket használnak, ott meg kell akadályozni az ilyen közegek összekeveredését, vagy a személyzetet és a biztonsági rendszereket, rendszerelemeket meg kell óvni az ilyen esemény veszélyes következményeitõl. 5.041. A hõátadó rendszert úgy kell kialakítani, hogy védett legyen minden olyan hatástól – beleértve a rendszer geometria megváltozását is –, amely a hõátadási folyamatot károsan érintheti és minden, a tervezési alapba tartozó üzemállapot esetén biztosítani kell az atomerõmû biztonságos állapotát. 5.042. Rendszereket, rendszerelemeket kell tervezni a hõátadó közeg jelentõs mérvû elvesztésének vagy bármilyen a hõátadást csökkentõ változásnak a jelzésére, amennyiben ez a folyamat károsan befolyásolja vagy befolyásolhatja az atomerõmû biztonságát. 5.043. Biztosítani kell a hõátadó közeg-vesztéses üzemállapotok esetére a hûtõközeg pótlását olyan megoldással, amely megbízható, mind mennyiségileg, mind minõségileg megfelelõ és biztosítja a szükséges hûthetõséget. Ennek érdekében a hûtõközeg-vesztéses üzemállapotok kezelésére szolgáló rendszerek esetén is alkalmazni kell az alapvetõ, biztonságot növelõ tervezési megoldásokat. Ezen rendszerek üzemképességét a szükséges ideig biztosítani kell. 5.2.2. Az aktív zóna hõhordozó rendszerének tervezése 5.044. Biztosítani kell az aktív zónában keletkezõ hõ elvezetését a várható üzemi események és tervezési üzemzavarok során az atomerõmû egész élettartama alatt, tekintet nélkül a reaktor üzemeltethetõségére, vagy a külsõ erõforrások elérhetõségére. 5.045. Ki kell alakítani olyan rendszereket, amelyek képesek az aktív zóna és hõhordozó rendszerének lehûtésére, valamint a remanens hõ elszállítására minden tervezési üzemállapotban. Ezeknek a rendszereknek olyan kapacitással kell rendelkezniük, hogy sem a fûtõelem, sem a reaktor hûtõrendszer tervezési határértékeinek, feltételeinek túllépése ne következzen be. 5.046. Megfelelõ intézkedéseket kell hozni már a tervezéskor az aktív zóna hûtõközeg üzem közben történõ szivárgásának monitorozására, minimalizálására, illetve ennek meghatározott határértéken belül tartására. 5.047. Eszközöket kell biztosítani ahhoz, hogy a reaktor vizsgálata és karbantartása idejére a hõátadó közeg a reaktorból eltávolítható és tárolható legyen. 5.048. Az aktív zóna hõhordozó rendszerét és a vele kapcsolatos segéd-, szabályozó- és védelmi rendszereket legalább akkora biztonsági tartalékkal kell tervezni, hogy a reaktor tervezési korlátainak túllépése ne következzék be egyetlen, a tervezési alapba tartozó üzemállapotban sem. Nyomáscsökkentõ eszközök alkalmazása esetén ezek üzembe lépése még tervezési üzemzavari állapotok során sem eredményezhet elfogadhatatlan radioaktív kibocsátást az atomerõmûbõl. 5.049. Biztosítani kell, hogy az aktív zóna hõhordozó rendszerének szivárgása, valamint a szivárgás helye a lehetõ leggyorsabban és pontosabban meghatározható legyen. 5.050. A hõhordozó vesztéses állapotokra tekintettel olyan rendszereket kell kialakítani a létesítményben, amelyek hõhordozó pótlás révén vagy valamilyen egyéb módon biztosítják a hatékony zónahûtést úgy, hogy a fûtõelem hûthetõségével kapcsolatos tervezési határértékek túllépése nem következik be, azaz

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes